ขอสอบถามครับ พอดีแม่กินยาNorfloxacinตัวนี้อยู่ แล้วมีคิวฉีดวัคซีนโควิด-19 วันที่20สิงหานี้ ควรงดยาหรือเลื่อนการฉีดวัคซีนไปก่อนไหมครับ ขอบคุณล่วงหน้าครับ
สวัสดีค่ะ หากทานยา Norfloxacin ตามที่แพทย์หรือเภสัชกรได้สั่งให้ทานอยู่ และจะต้องไปฉีดวัคซีนป้องกันโรคโควิด 19วันที่ 20 ส.ค. นี้ ก็ให้ทานตามที่สั่งไว้ ไม่จำเป็นต้องงดทานยาไปค่ะ เพราะไม่ได้มีผลอะไรต่อการสร้างภูมิคุ้มกันของวัคซีนค่ะสำหรับยาที่ควรงด หรือควรระวัง หรือต้องปรึกษาแพทย์ที่รักษาประจำอยู่ก่อนว่าควรงดหรือไม่ และนานเท่าใดก่อนการฉีดวัคซีน เช่น- ยาแก้หวัด คัดจมูก ซึ่งมีฤทธิ์ทำให้หลอดเ้ลืดหดตัวได้ เช่น Pseudoephedrine เป็นต้น แนะนำไม่ควรทานก่อนไปฉีดวัคซีนอย่างน้อย 1 วัน- ยาต้านการแข็งตัวของเลือดบางชนิด หากทานอยู่ ควรปรึกษาแพทย์ก่อนฉีด เพราะแต่ละชนิดไม่เหมือนกัน- ยากดภูมิคุ้มกันบางชนิดควรปรึกษาแพทย์ก่อนฉีด เพราะแต่ละชนิดไม่เหมือนกัน- ยารักษาหอบหืดบางชนิดควรปรึกษาแพทย์ก่อนฉีด เพราะแต่ละชนิดไม่เหมือนกันส่วนยาแก้ปวดชนิดต่างๆ ไม่แนะนำให้ทานก่อนการไปฉีดวัคซีน เพราะยาอาจไปกดภาวะการอักเสบ จนบดบังการตอบสนองของวัคซีน นอกจากนี้หากมีอาการไม่สบายหลังฉีดวัคซีน อาจทำให้สับสนว่าเป็นอาการแพ้วัคซีนหรือเป็นอาการป่วยที่เป็นอยู่ก่อนแล้วค่ะ